நம்மைச் சுற்றி நிகழும் அரசியல்கள், அவற்றை நாம் ஏன் புரிந்து கொள்ள வேண்டும், நாம், நம் வீடு, நம் குடும்பம் என்பதைக் கடந்து தெருவுக்கும் ஊருக்கும் நாட்டுக்கும் நம் பங்களிப்பு என்ன என்பதெல்லாம்தான் உரையாடலின் அம்சம். அவ்வளவு ஆர்வமாக இருக்கிறார்கள். கவனம் சிதறாமல் கவனிக்கிறார்கள். நம் மண் பற்றியும், நம் வரலாறு பற்றியும் அதன் தொடர்ச்சி பற்றியும் நாம் பேச எவ்வளவோ இருக்கின்றன. வாட்ஸாப் புரட்சியைக் விட்டு மண்ணில் கால் வைக்க வேண்டிய தருணம் இது. சாதி, மதம், அரசியல் தாண்டிய, ஆழமான புரிதல் கொண்ட, நம்மால் முடியும் என்று நம்புகிற குழு பரவலாக உருவாகும் போது நம்மால் இன்னமும் மிகப்பெரிய காரியங்களைச் செய்ய முடியும்.